DOM ZA ŽRTVE NASILJA U OBITELJI

NOVI POČETAK

Magistratska 1

49 000 Krapina

OIB 48058215991

RKP 51628

Matični broj 05304741

Šifra djelatnosti 8790

Razina 21

**BILJEŠKE UZ FINANCIJSKE IZVJEŠTAJE**

**ZA RAZDOBLJE 01.01.-31.12.2024.**

Dom za žrtve nasilja u obitelji NOVI POČETAK proračunski je korisnik Krapinsko-zagorske županije te svoje knjigovodstvo vodi prema Zakonu o proračunu, Pravilniku o proračunskom računovodstvu i računskom planu, Pravilniku o financijskom izvještavanju u proračunskom računovodstvu i ostalim zakonskim i podzakonskim propisima proračunskog računovodstva.

Odgovorna osoba proračunskog korisnika je ravnateljica Lovorka Latin.

**Bilješke uz obrazac PR-RAS**

Ukupni prihodi i primici (X678) iznose 172.391,37 EUR. Prihodi i primici povećani su u odnosu na prethodnu godinu jer je Dom za žrtve nasilja u obitelji Novi početak za 2024. godinu sklopio sporazume s jedinicama lokalne samouprave o sufinanciranju troškova rada, također sklopio je ugovor o pružanju socijalnih usluga privremenog smještaja za djecu i odrasle osobe žrtve obiteljskog nasilja. Projekt Novi početak prijavljeni na Poziv „Osiguravanje sustava podrške za žene žrtve nasilja i žrtve nasilja u obitelji“ financiran iz sredstava Europskog socijalnog fonda završio 09.12.2023. godine. Iz istog razloga ove godine nema kapitalnih prijenosa između proračunskih korisnika istog proračuna temeljem prijenosa EU sredstava koji se odnose na novčana sredstva Europskog socijalnog fonda iznose (6394). Dio koji se odnosi na prihode iz nadležnog proračuna za financiranje rashoda poslovanja te rashoda za nabavu nefinancijske imovine iznosi 53.240,47 EUR te su povećani u odnosu na isto razdoblje prethodne godine jer je prethodne godine veći dio bio financiran iz projekta. Dio koji se odnosi na tekuće pomoći proračunskim korisnicima iz proračuna koji im nije nadležan iznosi 117.757,24 EUR te je vezano uz pomoć Ministarstva rada, mirovinskog sustava, obitelji i socijalne politike za smanjenje utjecaja porasta cijena energenata na pružatelje socijalnih usluga te na pomoć za pružanje socijalne usluge smještaja i za menstrualne higijenske potrepštine te za pomoć za sufinanciranje rada od jedinica lokalne samouprave. Prihodi s naslova osiguranja, refundacije štete i totalne štete iznose 1.017,52 EUR, a odnose se na popravak službenog automobila. Prihodi od kamata po viđenju iznose 16,14 EUR, a odnose se na uplaćene kamate PBZ-a. Donacije od pravnih i fizičkih osoba izvan općeg proračuna i povrat donacija po protestiranim jamstvima iznose 360,00 EUR te se odnose na tekuće donacije od fizičkih osoba u iznosu od 300,00 EUR i na tekuće donacije od trgovačkih društava (Presečki grupa d.o.o.) u iznosu od 60,00 EUR.

Ukupni rashodi i izdaci (Y345) iznose 137.550,18 EUR, a odnose se na rashode za redovnu djelatnost te rashode za prehranu štićenika i njihove higijenske potrepštine te je smanjenje u odnosu na prethodnu godinu zbog završetka projekta Novi početak prijavljenog na Poziv „Osiguravanje sustava podrške za žene žrtve nasilja i žrtve nasilja u obitelji“ iz sredstava Europskog socijalnog fonda. Rashodi poslovanja (3) iznose 133.717,11 EUR. Plaće (bruto) (311) povećane su u odnosu na prethodnu godinu zbog povećanja plaće te zbog zapošljavanja novih djelatnika. Ostali rashodi za zaposlene (312) povećani su u odnosu na prethodnu godinu zbog isplate potpore za novorođeno dijete, te zbog zaposlenja novog djelatnika te isplate regresa i naknade za topli obrok istome. Rashodi za materijal i energiju (322) povećani su u odnosu na prethodnu godinu zbog povećanje potrebe za materijalom i dijelovima za tekuće i investicijsko održavanje uslijed promjene lokacije. Rashodi za usluge (323) smanjeni su u odnosu na prethodnu godinu jer se zbog promjene lokacije više ne plaća najam kuće i zbog provođenja projekta prethodne godine bilo je više organiziranih edukacija i radionica. Ostali nespomenuti rashodi poslovanja (329) smanjeni su u odnosu na prethodnu godinu jer su prethodne godine neizravni troškovi projekta bili knjiženi na navedenu podskupinu računa.

Ostali financijski rashodi (343) povećani su u odnosu na prethodnu godinu zbog povećanja naknade za usluge platnog prometa. Ostale naknade građanima i kućanstvima iz proračuna (372) smanjene su u odnosu na prethodnu godinu jer je prethodne godine bila veća potreba za nabavom prehrambenih namirnica te odjeće i obuće za štićenike u kući. Kazne, penali i naknade štete (383) povećani su u odnosu na prethodnu godinu jer Dom Novi početak zbog odlaska iz kuće trebao nadoknaditi napravljenu štetu na indukcijskoj ploči za kuhanje i stropnoj svjetiljci.

U izvještajnom razdoblju tekuće godine ostvaren je višak prihoda i primitaka u iznosu od 34.41,19 EUR (X005), a manjak prihoda i primitaka preneseni iznosi 250,55 EUR (režijski troškovi za prosinac 2023. godine plaćeni u siječnju 2024. godine) (9222-9221) te je napravljena korekcija manjka za 177,45 EUR, odnosno povećan je manjak za taj iznos zbog godišnjeg obračuna poreza te zbog vraćanja poreza kako ne bi došlo do dvostrukog financiranja te ukupno preneseni manjak iznosi 428,00 EUR. Dom Novi početak na kraju izvještajnog razdoblja ima ostvareni višak prihoda i primitaka raspoloživ u sljedećem razdoblju u iznosu od 34.413,19 EUR.

Stanje novčanih sredstava (11K) iznosi 35.680,14 EUR od čega se 13.899,24 EUR odnosi na uplaćena sredstva jedinica lokalne samouprave za sufinanciranje rada Doma., 21.111,90 EUR odnosi se na uplaćena sredstva Ministarstva rada, mirovinskog sustava, obitelji i socijalne politike za pružanje socijalne usluge smještaja te 669,00 EUR na uplaćena sredstva od nadležnog proračuna.

**Bilješke uz obrazac BILANCA**

Ukupna vrijednost nefinancijske imovine (B002) na dan 31.12.2024. godine iznosi 12.486,66 EUR. Odnosi se na proizvedenu dugotrajnu imovinu (opremu) koja je dobivena od Društva Crvenog križa Krapinsko-zagorske županije 2020. godine, na proizvedenu dugotrajnu imovinu nabavljenu u 2021. godini; automobil Dacia Duster Comfort 1.5 Blue (financiran sredstvima Europskog socijalnog fonda), televizor Vivax imago led tv (financiran sredstvima Krapinsko-zagorske županije) i perilica rublja Samsung (dobivena donacija od Rotary kluba) i neproizvedenu dugotrajnu imovinu; Licenca za SPI aplikacije i module (financirana sredstvima Krapinsko-zagorske županije), na proizvedenu dugotrajnu imovinu nabavljenu 2022. godine; dječja kolica, dječja hranilica, dječja autosjedalica, radni stol, blagovaonska stolica, komoda, na hladnjak nabavljen 2023. godine, dječje igralište, kućicu, ljuljačku, stol za vodu i pijesak, dječja kolica, usisavač, voćke nabavljene 2024. godine te ispravak vrijednosti.

Od Društva Crveni križ KZŽ u 2020. godini dobiven sitni inventar. U 2021. godini kupljeni su DVB-T antena, ručnici, krpe, noževi, pribor za jelo, tanjuri te je dobivena donacija od Rotary kluba; osobna vaga, kućica za igru, pješčanik, toster-Tefal, igraonica 7u1 i donacija MUP-a za suzbijanje širenja zaraze virusom COVID-19. U 2022. godini nabavljen je sitni inventar; mobiteli, kuhinjski pribor, sat, kuhalo, mikser, radio budilica, radio, božićni ukrasi, slušalice, termofori, ručnici, sušilo za rublje. U 2023. godini od sitnog inventara nabavljeni su ventilatori, kuhalo, mobiteli. U 2024. godini je od sitnog inventara nabavljena posteljina, noževi, štapni mikser, umjetno božićno drvce, blender, posuda za cvijeće.

Vrijednost ukupne financijske imovine (1) iznosi 47.701,90 EUR. Odnosi se na novac na računu kod tuzemnih poslovnih banaka (1112) u iznosu od 35.680,14 EUR, potraživanja za pomoći proračunskim korisnicima iz proračuna koji im nije nadležan (1636) u iznosu od 2.000,00 EUR, kontinuirane rashode budućeg razdoblja (19): plaća za prosinac 2024. godine u iznosu od 8.021,76 EUR te na potraživanja za više plaćene poreze i doprinose.

Obveze (2) iznose 9.288,71 EUR, a odnose se na nedospjelu obvezu za isplatu plaće za prosinac 2024. godine u iznosu od 8.021,76 EUR, dospjelu obvezu prema dobavljaču 669,00 EUR i na nedospjele obveze prema dobavljačima u iznosu 597,95 EUR.

U izvještajnom razdoblju 01.01. – 31.12.2024. godine ostvaren je višak prihoda i primitaka za pokriće u sljedećem razdoblju (922) u iznosu od 34.413,19 EUR koji se sastoji od tekućeg viška u iznosu od 34.841,19 EUR i prenesenog manjka u iznosu od 428,00 EUR.

**Bilješke uz obrazac RAS-funkcijski**

Rashodi i izdaci u iznosu od 137.550,18 EUR razvrstani su unutar funkcije 109 Aktivnosti socijalne zaštite koje nisu drugdje svrstane.

**Bilješke uz obrazac P-VRIO**

U 2024. godini nije bilo promjena u vrijednosti i obujmu imovine i obveza.

**Bilješke uz obrazac OBVEZE**

Stanje obveza na kraju izvještajnog razdoblja (V006) u iznosu od 9.288,71 EUR odnosi se na nedospjele obveze za isplatu plaće za prosinac 2024. godine te dospjele i nedospjele obveze prema dobavljačima.

Dom za žrtve nasilja u obitelji NOVI POČETAK nema ugovornih odnosa koji mogu postati obveza ili imovina i nema sudskih sporova u tijeku.

RAVNATELJICA

Lovorka Latin, mag. soc. rad

Krapina, 24.01.2025.

Osoba za kontakt: Dijana Bedeniković

Telefon: 049/329-203